google/wiki40b huggingface dataset:
Γκο

Βαθμίδες

Από τον 16ο αιώνα, εφαρμόστηκαν βαθμίδες (ranks) στο Γκο που ενδεικνύουν τη δύναμη των παικτών. Το σύστημα προέρχεται από αυτό των πολεμικών τεχνών. Οι αρχάριοι ξεκινούν από 25 μέχρι 30 kyu. Όσο δυναμώνουν το kyu μειώνεται ώσπου να φθάσει στο 1 kyu ή 1k. Παίκτες που πέρασαν από τα kyu μπαίνουν στην κατηγορία των αρχάριων dan ή shodan. Η βαθμίδα που ακολουθεί το 1k είναι 1 dan ή 1d. Όσο δυναμώνουν το dan αυξάνεται μέχρι το 7 dan, πράγμα που λίγα άτομα καταφέρνουν. 
Μετά από το 7d ακολουθούν οι επαγγελματίες dan. Αρχίζοντας από 1 pro dan έως και 9 pro dan (γνωστό επίσης σαν 1p - 9p για λόγους αποφυγής σύγχυσης). Η διαφορά μεταξύ των βαθμίδων αρχάριων είναι το πλεονέκτημα μιας πέτρας (Ένας 1k θα δώσει 4 πέτρες πλεονέκτημα σε ένα 5k). Η διαφορά μεταξύ επαγγελματικών βαθμίδων είναι πιο μικρή, παρόλο που αν συναντηθούν σε τουρνουά το παιχνίδι που θα παίξουν θα είναι ίσο.

Σε Ελλάδα και Κύπρο

Τα τελευταία χρόνια στην Ελλάδα και στη Κύπρο άρχισαν παίκτες να ασχολούνται με το γκο. Λίγοι, αλλά αρκετοί για να ιδρύσουν τον Κυπριακό Σύνδεσμο Γκο (CGA - Cyprus Go Association) τον Σεπτέμβριο του 2003 σαν μέλος του IGF (International Go Federation).

Πολιτιστικό γίγνεσθαι

Αναφορές στο Γκο υπάρχουν τόσο στον κινηματογράφο (π, Ένας Υπέροχος Άνθρωπος), όσο και στην τηλεόραση (Οι Δώδεκα Πίθηκοι).
Tame Impala

Ξεκίνημα

Οι Tame Impala σχηματίστηκαν από το αρχικό συγκρότημα blues/jazz/psychedelic του Κέβιν Πάρκερ, τους Dee Dee Dums. Οι Dee Dee Dums αποτελούνταν από τον Πάρκερ (κιθάρα) και τον Λουκ Έπστιν (ντραμς). Τον Οκτώβριο του 2006, ο Έπστιν αντικαταστάθηκε από τον ντράμερ Σαμ Ντέβενπορτ, και ο Έπστιν έγινε μέλος των Sugarpuss. Στα τέλη του 2007 το συγκρότημα μετονομάστηκε σε Tame Impala, με καινούριο ντράμερ, και υιοθετώντας το πιο παραδοσιακό σχήμα κιθάρα/μπάσο/ντραμς. Ο Ντέβενπορτ αργότερα ακολούθησε καριέρα ως ηθοποιός.

Tame Impala EP

Τον Σεπτέμβριο του 2008 κυκλοφόρησαν το πρώτο τους ομώνυμο EP. Λόγω του εξωφύλλου του EP, το οποίο σχεδίασε ο ίδιος ο Κέβιν Πάρκερ, υπήρξε μια σύγχυση σχετικά με τον τίτλο, και πολλοί αναφέρονταν σε αυτό ως "Antares Mira Sun". Το εξώφυλλο είναι απόπειρα απεικόνισης μιας διαφάνειας που είδε σε μια διάλεξη αστρονομίας, το οποίο υποδείκνυε τη διαφορά μεγέθους ανάμεσα στα αστέρια Αντάρες, Mira και τον Ήλιο.

Innerspeaker

Το πρώτο άλμπουμ των Tame Impala, Innerspeaker, κυκλοφόρησε στις 21 Μαΐου 2010. Στην Αγγλία η επίσημη κυκλοφορία του άλμπουμ ήταν 28 Ιουνίου, αλλά το iTunes κατά λάθος ξεκίνησε τη διαθεσιμότητά του στις 12 Μαΐου, για άμεση αγορά αντί για προ-παραγγελία. Το άλμπουμ κυκλοφόρησε στις Ηνωμένες Πολιτείες στις 8 Ιουνίου.

Lonerism

Το δεύτερο άλμπουμ τους, Lonerism, κυκλοφόρησε στις 5 Οκτωβρίου 2012. Μέρος της ηχογράφησης πραγματοποιήθηκε στη Γαλλία, και περιλαμβάνει κι ένα κομμάτι με γαλλικό τίτλο, το "Endors Toi", το οποίο σημαίνει "κοιμήσου" ή "υπνωτίσου". Το εξώφυλλο είναι μια φωτογραφία που τράβηξε ο ίδιος ο Πάρκερ, η οποία μεταδίδει τα θέματα απομόνωσης που κυριαρχούν στο άλμπουμ, με τη μεταλλική πύλη να διαχωρίζει τον θεατή από τους ανρώπους που βρίσκονται μέσα στους Κήπους. Επίσης περιλαμβάνει τα τραγούδια "Apocalypse Dreams" και "Elephant", τα οποία είναι από τα πρώτα κομμάτια που έγραψε ο Πάρκερ μαζί με τον Τζέι Γουάτσον.
Το Lonerism ψηφίστηκε #1 Άλμπουμ της Χρονιάς του 2012 από τα περιοδικά Rolling Stone, Triple J, NME, Filter Magazine, Urban Outfitters, FasterLouder και Obscure Sound.

Currents

Το τρίτο άλμπουμ τους, Currents, κυκλοφόρησε στις 17 Ιουλίου 2015. Όπως και τα προηγούμενα άλμπουμ, το Currents γράφτηκε και ηχογραφήθηκε εξ ολοκλήρου από τον Kevin Parker. Για πρώτη φορά ο Parker έπαιξε και όλα τα όργανα τελείως μόνος του. Το Currents είναι διαφορετικό από τα προηγούμενα άλμπουμ, καθώς είνει λιγότερο rock και περισσότερο psychedelic pop, disco, R&B και synth-pop.
Ζωή Μασούρα

Βιογραφικό

Είναι κόρη της ηθοποιού Νίκης Τριανταφυλλίδη και του ηθοποιού  Κώστα Μεσσάρη. Σπούδασε θέατρο στη σχολή Κάρολος Κουν και στη σχολή της Μαίρης Τράγκα. Εχει διδάξει θεατρο και κινησιολογία,αυτοσχεδιασμό και ενναλακτικούς τρόπους εκφρασης της τέχνης. Ασχολείται με την απαγγελία ποιημάτων και τη ζωγραφική.
Θεοδόσιος Παυλίδης

Σπουδές

Ο Θ. Παυλίδης γεννήθηκε στη Θεσσαλονίκη και σπούδασε στο Εθνικό Μετσόβιο Πολυτεχνείο, από όπου το 1957 πήρε πτυχίο ηλεκτρολόγου μηχανικού. Συνέχισε τις σπουδές του στο Πανεπιστήμιο της Καλιφόρνιας, Μπέρκλεϋ, από όπου πήρε μεταπτυχιακό τίτλο Master of Science το 1962 και διδακτορικό το 1964.

Σταδιοδρομία

Ο Παυλίδης δίδαξε στο Πανεπιστήμιο Πρίνστον, προσληφθείς ως επίκουρος καθηγητής το 1964, και προαχθείς σε αναπληρωτή καθηγητή το 1968 και σε καθηγητή α΄ βαθμίδας το 1975. Το 1980 έγινε μέλος του τεχνικού προσωπικού των Εργαστηρίων AT&T Bell στο Μάρεϊ Χιλ του Νιου Τζέρσεϊ. Το 1982 έγινε αρχισυντάκτης του ερευνητικού περιοδικού IEEE Transactions on Pattern Analysis and Machine Intelligence (PAMI) και παρέμεινε σε αυτή τη θέση ως το 1986. Ο Παυλίδης επέστρεψε στη διδασκαλία το 1986 και το 1995 έγινε Διακεκριμένος Καθηγητής, μέχρι τη συνταξιοδότησή του το 2001.
Ο Θεοδόσιος Παυλίδης πραγματοποίησε θεμελιώδη έρευνα σε αρκετές περιοχές της αναπτύξεως λογισμικού υπολογιστών, όπως στην αναγνώριση προτύπων (π.χ. αναγνώριση φωνής), την ανάλυση εικόνας, την επιμέλεια εικόνας, την OCR, τη μηχανική όραση και τους ραβδωτούς κώδικες. Συνεισέφερε στο διδιάστατο πρότυπο ISO PDF417 για ραβδωτούς κώδικες, που τους επέτρεψε να έχουν πολύ υψηλή πυκνότητα πληροφοριών και αυτοδιόρθωση λαθών. Η εργασία του στη μηχανική (ή υπολογιστική ή τεχνητή) όραση απέφερε έναν αλγόριθμο που μπορεί να διαβάζει ραβδωτούς κώδικες των οποίων μερικές ράβδοι λείπουν.
Ο Παυλίδης έχει συγγράψει αρκετά βιβλία και πολλά άρθρα και ερευνητικές εργασίες σε κορυφαία περιοδικά της ειδικότητάς του. Επιπλέον, το όνομά του εμφανίζεται σε 15 θεμελιωμένα διπλώματα ευρεσιτεχνίας στις ΗΠΑ.
Ζελιέζνιτσαρ Σαράγεβο

Ιστορία

Ιδρύθηκε το 1921 με χρώματα το μπλε και άσπρο. Μέχρι το 1992 συμετείχε στο Πρωτάθλημα ποδοσφαίρου Γιουγκοσλαβίας και μετέπειτα στην Πρέμιερ Λιγκ της Βοσνίας-Ερζεγοβίνης. Έχει ακόμα τα εξής αθλητικά τμήματα: χάντμπολ, στίβος, μπάσκετ, σκάκι, μπόουλινγκ, άρση βαρών, πινγκ πονγκ, τζούντο και ορειβασία.
Χρόμις

Στην ελληνική μυθολογία με το όνομα Χρόμις (γενική «του Χρόμιος») είναι γνωστός ένας από τους γιους του Μίδωνα. Ο Χρόμις έλαβε μέρος στον Τρωικό Πόλεμο στο πλευρό των Τρώων ως αρχηγός των Μυσών. Ο Χρόμις αναφέρεται στην Ιλιάδα του Ομήρου (ραψωδία Β, στίχος 858). Ο «Σχολιαστής» σε αυτό το ομηρικό χωρίο σημειώνει ότι ίσως ο Χρόμις να ταυτίζεται με το πρόσωπο που ονομάζεται «Χρομίος» στη ραψωδία Ρ (βλ. Χρομίος, το πέμπτο πρόσωπο).
Ναντάρ

Βιογραφικά στοιχεία

Ο Ναντάρ γεννήθηκε στο Παρίσι (αν και κάποιες πηγές αναφέρουν τη Λυών ως γενέτειρά του — από τη Λυών κατάγονταν οι γονείς του). Ξεκίνησε να σπουδάζει ιατρική στη Λυών, αλλά ο θάνατος του πατέρα του τον υποχρέωσε να διακόψει τις σπουδές του εξαιτίας οικονομικών προβλημάτων. Προσλήφθηκε ως γελοιογράφος στο Le Charivari το 1848. Το 1849 δημιούργησε τη Revue comique και το Petit journal pour rire. Τράβηξε τις πρώτες του φωτογραφίες το 1853 και το 1858 έγινε ο πρώτος άνθρωπος που τράβηξε αεροφωτογραφίες. Πρωτοπόρησε επίσης ως προς τη χρήση τεχνητού φωτισμού στη φωτογραφία, εργαζόμενος στις παρισινές κατακόμβες. Περί το 1863 ο Ναντάρ κατασκεύασε ένα τεράστιο (6.000 κυβικών μέτρων) αερόστατο, τον «Γίγαντα» (Le Géant), εμπνέοντας έτσι το μυθιστόρημα Πέντε εβδομάδες με αερόστατο του Ιουλίου Βερν. Παρόλα αυτά ο Ναντάρ προέβλεψε σωστά πως το μέλλον ανήκε στα πτητικά μέσα που ήταν βαρύτερα του αέρα: Αργότερα ιδρύθηκε η «Εταιρεία για την ενθάρρυνση της εναέριας μετακινήσεως με μηχανές βαρύτερες του αέρα», με πρόεδρο τον Ναντάρ και γραμματέα τον Ιούλιο Βερν. Ο Ναντάρ υπήρξε επίσης η έμπνευση για τον χαρακτήρα του Μισέλ Αρντάν στα μυθιστορήματα του Βερν Από τη Γη στη Σελήνη και Γύρω από τη Σελήνη.
Κατά την επίσκεψή του στις Βρυξέλλες με τον «Γίγαντα», στις 26 Σεπτεμβρίου 1864, ο Ναντάρ ύψωσε κινητά φράγματα για να συγκρατήσει το πλήθος σε ασφαλή απόσταση. Μέχρι σήμερα τα φράγματα ελέγχου πλήθους είναι γνωστά στο Βέλγιο ως «φράγματα Ναντάρ».
Τον Απρίλιο 1874 ο Ναντάρ δάνεισε το φωτογραφικό του στούντιο σε μια ομάδα ζωγράφων, καθιστώντας έτσι δυνατή την πρώτη έκθεση ιμπρεσιονιστών. Φωτογράφησε τον Β. Ουγκό στο νεκροκρέβατό του το 1885, ενώ του αποδίδεται η έκδοση της πρώτης «φωτο-συνεντεύξεως» το 1886 (του χημικού Σεβρέλ, τότε ηλικίας 100 ετών). Από το 1895 ως την επιστροφή του στο Παρίσι το 1909, το εργαστήριό του βρισκόταν στη Μασσαλία. Ο Ναντάρ απεβίωσε στο Παρίσι και τάφηκε στο Κοιμητήριο Περ Λασαίζ.
Χαράλαμπος Μπούρας

Προσωπική ζωή

Ο Χαράλαμπος Μπούρας γεννήθηκε στην Πρέβεζα στις 17 Ιουλίου 1933, Mεγάλωσε στη Χίο, όπου η οικογένειά του μετακόμισε όταν ο πατέρας του Θεόδωρος (χημικός του Δημοσίου) έλαβε μετάθεση για εκεί. 
Ο Χαράλαμπος Μπούρας είχε νυμφευθεί την αρχιτέκτονα και βυζαντινολόγο Λασκαρίνα Φιλιππίδου (Μπούρα), η οποία χάθηκε πρόωρα. Σε δεύτερο γάμο, νυμφεύθηκε την αρχαιολόγο Κορνηλία Χατζηασλάνη, με την οποία απέκτησαν έναν γιο, το Νικία.
Ο Χ. Μπούρας απεβίωσε στην Αθήνα στις 27 Ιουλίου 2016. Κηδεύτηκε στις 29 Ιουλίου, στο Α΄ Νεκροταφείο Αθηνών.
Νεβρόπολη Καρδίτσας

Γεωγραφία - Ιστορία

Η Νεβρόπολη βρίσκεται δίπλα και βορειοανατολικά της τεχνητής Λίμνης Πλαστήρα, σε απόσταση 23,5 χλμ. δυτικά από την Καρδίτσα. Ως οικισμός αναφέρεται επίσημα το 1991 να προσαρτάται στην τότε κοινότητα Κερασέας. Σύμφωνα με το σχέδιο Καλλικράτης μαζί με την Κερασιά αποτελούν την τοπική κοινότητα Κερασέας που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 91 κατοίκους.
Τζοβάνα Φραγκούλη

Προσωπική ζωή

Η Τζοβάνα Φραγκούλη είναι αδελφή της Λιάνας Πατέρα. Εμφανίστηκε για πρώτη φορά σε ταινία στην ηλικία των 2 ετών. Κατά την δεκαετία του 1990 παρουσίασε την εκπομπή Πες το και θα γίνει, μια από τις πρώτες εκπομπές ριάλιτι στην Ελλάδα. 
Επίσης ασχολείται με την φιλανθρωπία, ενώ κρατά χαμηλούς τόνους.
Γκραν Πρι Κίνας 2018 (Φόρμουλα 1)

Αγώνας

Ο αγώνας διεξήχθει την Κυριακή 15 Απριλίου 2018 με τον Ντάνιελ Ρικιάρντο να παίρνει την πρώτη του νίκη για το 2018. Ο Βαλτέρι Μπότας ανέβηκε στο 2ο σκαλί του βάθρου ενώ ο Κίμι Ράικονεν βρέθηκε στο 3ο σκαλί του βάθρου. Τον ταχύτερο γύρο σημείωσε ο Ντάνιελ Ρικιάρντο με χρόνο 1.35.785.
Ανδρέας Μακρής

Καριέρα

Κατάγονταν από το Κιλκίς, όπου και μεγάλωσε, φοιτώντας εκεί στο σχολείο. Στη συνέχεια, σπούδασε στο Εθνικό Ωδείο της Ελλάδας και συνέχισε τις σπουδές του στη Γαλλία και στην Αμερική. Υπήρξε συνθέτης της Εθνικής Συμφωνικής Ορχήστρας στην Ουάσιγκτον υπό τον διάσημο μαέστρο Ροστροπόβιτς και έργα του έχουν παρουσιαστεί στο «Κέντρο Τεχνών Κένεντι» της αμερικανικής πρωτεύουσας και σε πολλές άλλες πόλεις της Αμερικής και του υπόλοιπου κόσμου.
Συνέθεσε περίπου 100 έργα για ορχήστρα, σύνολα μουσικής δωματίου, σόλο όργανα, συμπεριλαμβανομένου του Φεστιβάλ Αιγαίου «Overture», όπου η σύνθεση του στη συναυλία του  Άλμπερτ Βέιντερ (Albert Bader) των USAF, έγινε ένα δημοφιλές κομμάτι με τις αμερικανικές μπάντες. 
Ήταν μέλος του τμήματος των πρώτων βιολιών της Εθνικής Συμφωνικής Ορχήστρας των Ηνωμένων Πολιτειών για 28 χρόνια. Στο παρελθόν κατείχε θέσεις στη Συμφωνική Ορχήστρα του Ντάλας και την Συμφωνική Ορχήστρα του Σεντ Λούις.Οι συνθέσεις του έχουν παρουσιαστεί στις Ηνωμένες Πολιτείες, τη Νότια Αμερική, τον Καναδά, την Ευρώπη, τη Ρωσία και την Ιαπωνία .
Πέθανε στις 3 Φεβρουαρίου του 2005 στο σπίτι του στο Σίλβερ Σπρινγκς (Silver Spring) της πολιτείας του Μέριλαντ. Η κληρονομιά του συνεχίζεται μέσα από το έργο του Ιδρύματος Μακρή.
Άγιος Ευθύμιος Μαδύτου

Ο Άγιος Ευθύμιος Μαδύτου είναι άγιος της Oρθόδοξης Eκκλησίας. Η μνήμη του γιορτάζεται στις 5 Μαΐου.

Βιογραφία

Γεννήθηκε στους Επιβάτες της Θράκης στις αρχές του 10ου αιώνα και ήταν γόνος της βυζαντινής οικογενείας "Ρετσέλη" ενώ αδελφή του ήταν η Οσία Παρασκευή η Επιβατινή (τιμάται 14 Οκτωβρίου). Μετά τον θάνατο του πατέρα του ο Ευθύμιος οδηγήθηκε σε μονή της Κωνσταντινούπολης, όπου παρέμεινε επί τριάντα χρόνια διαπρέποντας στους πνευματικούς αγώνες. Κατόπιν εγκατέλειψε το μοναστήρι για να ασκητεύσει ως ερημίτης.
Χειροτονήθηκε σε μεγάλη ηλικία διάκονος από τον Επίσκοπο Περίνθου, και Πρεσβύτερος από άλλον Επίσκοπο. Τέλος αναδείχθηκε Επίσκοπος της πόλεως Μαδύτου του Ελλήσποντου, διακρινόμενος για την άσκηση της αρετής και την ποιμαντορική του ικανότητα. Πιστεύεται ότι κατά την διάρκεια της ζωής του επιτέλεσε πλήθος θαυμάτων και θεράπευε λεπρούς και κωφάλαλους.
Η φήμη της διορατικότητας του Αγίου Ευθυμίου έφθασε μέχρι τα ανάκτορα, κάνοντας τον αυτοκράτορα Βασίλειο Β΄, να μεταβεί από την Κωνσταντινούπολη μέχρι την Μάδυτο για να ζητήσει την γνώμη του Αγίου. Εκεί ο Άγιος Ευθύμιος προέβλεψε την νίκη του Βασιλείου κατά του Βάρδα Φωκά το 989 μ.Χ.
Κοιμήθηκε μεταξύ των ετών 989 - 996 μ.Χ. Κατά την κοίμησή του αναφέρεται ότι το σκήνωμά του ανέβλυσε μύρο και πολλοί ασθενείς θεραπεύθηκαν. Γι' αυτό και επωνομάσθηκε Μυροβλήτης.
Περίπου 300 χρόνια μετά, ο Αθηνών Μελέτιος, ο οποίος προήδρευε τότε της Εκκλησίας Μαδύτου και Κοίλης, ζήτησε από τον Γεώργιο Κύπριο, μετέπειτα Πατριάρχη Κωνσταντινουπόλεως, να γράψει εγκωμιαστικό λόγο για τον Άγιο Ευθύμιο, ο οποίος είναι ένα από τα κοσμήματα της Μεσοβυζαντινής Γραμματείας.
Ακολουθία του Αγίου συνέθεσε ο Υμνογράφος της Μεγάλης του Χριστού Εκκλησίας μοναχός Γεράσιμος Μικραγιαννανίτης, η οποία δημοσιεύτησε στο Αρχείο Θρακικού και Λαογραφικού Θησαυρού το 1961.

Απολυτίκιον

Ἦχος δ΄, Ταχύ προκατάλαβε.
Ἐπιβατῶν τὸν γόνον καὶ Μαδύτου σε πρόεδρον, καὶ Ἱεράρχην κλεινὸν, ἡ χάρις ἀνέδειξε, ὡς τοῦ Χριστοῦ μιμητήν, Εὐθύμιε Ὅσιε` ὅθεν ἱερατεύσας, θεοφρόνως Κυρίῳ, ὤφθης τῆς εὐσεβείας, πρακτικὸς ὑποφήτης` καὶ νῦν Πάτερ ἱκέτευε, ὑπὲρ τῶν τιμώντων σε.
Ιστορία της Καθολικής Εκκλησίας

Η εποχή του Ιησού

Η Καθολική Εκκλησία αναγνωρίζει τον ιδρυτή της στο πρόσωπο και τη διδασκαλία του Ιησού Χριστού από τη Ναζαρέτ. Ο Ιησούς ήταν ένας ξυλουργός από την Γαλιλαία που ακολουθούσε την ιουδαϊκή πίστη. Συνεπώς, ο Καθολικισμός θεωρεί εαυτόν ακόλουθη θρησκεία του Ιουδαϊσμού, ταυτίζοντας το χριστιανικό Θεό με τον ιουδαϊκό Γιαχβέ. 
Όταν ο Ιησούς ήταν περίπου 30 ετών (Λουκ 3:23), έφυγε από τη Ναζαρέτ κι άρχισε να κηρύττει το λόγο του Θεού και να θεραπεύει ανθρώπους. Το κήρυγμά του μιλούσε για μετάνοια και παρουσίαζε το Θεό ως φιλεύσπλαχνο Πατέρα που μπορεί να συγχωρεί. Απέκτησε ακόλουθους που τον έβλεπαν σαν θρησκευτικό τους διδάσκαλο, ωστόσο γρήγορα προκάλεσε την αντίδραση των θρησκευτικών ηγετών, καθώς θεωρούσαν ότι αντιτίθετο στο παραδοσιακό δόγμα και μεθόδους λατρείας και προέβαινε σε βλασφημία, όταν αποκαλούνταν Μεσσίας. 
Στην Ιερουσαλήμ, συνελήφθη από το Σανχεντρίν, κατηγορήθηκε για βλασφημία και παραδόθηκε στις ρωμαϊκές αρχές της επαρχίας της Ιουδαίας, που τον καταδίκασαν σε θάνατο μετά από πίεση των ιουδαϊκών αρχών. Τρεις μέρες μετά το θάνατό του, όπως αναφέρει ο ιστορικός Ιώσηπος, ο Ιησούς αναστήθηκε και έψαξε για τους μαθητές του, τους οποίους λέγεται ότι έστειλε ως αποστόλους του για να κηρύξουν τη διδασκαλία του, να βαπτίσουν κόσμο και να χτίσουν την Εκκλησία του. Ο Ιησούς είχε πρωτύτερα αναφέρει στο Σίμωνα Πέτρο ότι σε αυτόν, τον Πέτρο, θα εμπιστευόταν τα κλειδιά του Παραδείσου και ότι πάνω στην πέτρα αυτή θα ίδρυε την Εκκλησία του. Η Καθολική Εκκλησία θεωρεί το σημείο αυτό έναρξη της πορείας της και τον Απόστολο Πέτρο τον πρώτο Πάπα.
Αλεξάνδρα Φεοντόροβνα (Καρλότα της Πρωσίας)

Βιογραφία

Η Καρλότα γεννήθηκε στις 13 Ιουλίου 1798 στο Παλάτι Σαρλότενμπουργκ του Βερολίνου, και ήταν το τέταρτο παιδί και δεύτερη κόρη του Βασιλιά Φρειδερίκου Γουλιέλμου Γ΄ της Πρωσίας και της Δούκισσας Λουίζας του Μεκλεμβούργου-Στρέλιτς.
Η παιδική ηλικία της πριγκίπισσας στιγματίστηκε από τους Ναπολεόντειους πολέμους, αφού μεγάλωσε κάτω από δύσκολες οικονομικές συνθήκες. Ο πατέρας της ήταν ένας καλός, θρησκευόμενος άνθρωπος, αλλά ένας αδύναμος και αναποφάσιστος κυβερνήτης ο οποίος, μετά από στρατιωτικές ήττες το 1806, έχασε το μισό βασίλειό του.
Τον Φεβρουάριο του 1814, επισκέφθηκε το Βερολίνο ο μέγας δούκας Νικόλαος Πάβλοβιτς της Ρωσίας, μελλοντικός Τσάρος της Ρωσίας και ο αδελφός του μέγας δούκας Μιχαήλ Πάβλοβιτς της Ρωσίας. Έγιναν διευθετήσεις μεταξύ των δυο δυναστειών για τον Νικόλαο να παντρευτεί την δεκαπεντάχρονη Καρλότα, για να ενισχυθεί η συμμαχία μεταξύ Ρωσίας και Πρωσίας.
Σε μια δεύτερη επίσκεψη του επόμενου έτους, ο Νικόλαος ερωτεύτηκε την πριγκίπισσα Καρλότα, η οποία ήταν δεκαεπτά χρονών. Τον Οκτώβριο του 1816, ο Νικόλαος και η Καρλότα αρραβωνιάστηκαν. Στις 9 Ιουνίου 1817 η πριγκίπισσα Καρλότα πήγε στη Ρωσία με τον αδελφό της πρίγκιπα Γουλιέλμο.
Μετά την άφιξή της στην Αγία Πετρούπολη η Καρλότα μεταστράφηκε στη Ρωσική Ορθοδοξία και πήρε το ρωσικό όνομα "Αλεξάνδρα Φεοντόροβνα". Ο γάμος έγινε στις 13 Ιουλίου 1817, ημέρα των γενεθλίων της Αλεξάνδρας στα Χειμερινά Ανάκτορα. Το 1825 ο Τσάρος έδωσε στην Αλεξάνδρα το Παλάτι Πέτερχοφ, όπου ζούσε μαζί με τον Νικόλαο. Η οποία έγινε η αγαπημένη της θερινή κατοικία. 
Η Αλεξάνδρα ήταν ψηλή, λεπτή, με μικρό κεφάλι και έντονα φρύδια. Είχε αέρα με βασιλική μεγαλοσύνη. Ο γρήγορος, ελαφρός της περίπατος ήταν χαριτωμένος. Ήταν αδύναμη, και συχνά με κακή υγεία. Η φωνή της ήταν βραχνή, αλλά μιλούσε γρήγορα και με απόφαση. 
Λίγο μετά τον θάνατο του Νικόλαου, αποσύρθηκε στο Παλάτι του Αλεξάνδρου στο Τσάρσκογιε Σελό. Η Αλεξάνδρα πέθανε στον ύπνο της την 1η Νοεμβρίου 1860 σε ηλικία 62 ετών στο Παλάτι του Αλεξάνδρου. Τάφηκε στον Καθεδρικό Ναό των Αγίων Πέτρου και Παύλου στην Αγία Πετρούπολη.
Κρίβοντολ (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Λίνος Καρζής

Βιογραφικά στοιχεία

Γεννήθηκε το 1894 ή το 1897 στην Αθήνα. Φοίτησε στη Βαρβάκειο Σχολή και πραγματοποίησε σπουδές νομικής στο Πανεπιστήμιο Αθηνών και ιστορίας της λογοτεχνίας στο Πανεπιστήμιο της Σορβόνης. Επέστρεψε στην Ελλάδα και από το 1923 εως το 1957 άσκησε το δικηγορικό επάγγελμα. Το 1931 υπήρξε ο ιδρυτής του Θυμελικού θιάσου όπου υπήρξε διευθυντής, χορογράφος και σκηνοθέτης. Μέσα από τον θίασο αυτό ανέβασε παραστάσεις σε χώρους όπως το Ωδείο Ηρώδου του Αττικού, και τα αρχαία θέατρα των Δελφών, του Άργους και της Σικυώνας. Αργότερα, το 1952, υπήρξε ο διοργανωτής δραματικών αγώνων στους Δελφούς με συμμετοχές από τον διεθνή χώρο. Πέθανε στις 19 Απριλίου 1978 στην Αθήνα.

Εργογραφία

Εμφανίστηκε στον χώρο της λογοτεχνίας το 1912 δημοσιεύοντας την ποιητική συλλογή Συμφωνίες το οποίο κυκλοφόρησε χρησιμοποιώντας το ψευδώνυμο Λίνος Άττις, ενώ το 1916 ακολούθησε η συλλογή Τα Προλεγόμενα και το 1917 η συλλογή Ο νάρθηκας της ζωής. Ξεχώρισε για την ακαδημαϊκού και μνημειώδους χαρακτήρα αντίληψη του σχετικά με το ζήτημα της αναβίωσης του αρχαίου δράματος. Ήταν εκ των ιδρυτών της Εθνικής Εταιρείας Ελλήνων Λογοτεχνών και μεταξύ των σημαντικότερων έργων του συγκαταλέγονται τα Προοίμια (1943), Η νύχτα των προφητών - Ζωοφόρος (1959), Οι θυγατέρες της γης μας (1960) και Ελευθώ (1967). Τέλος υπήρξε και μεταφραστής κειμένων αρχαίων δραματουργών όπως ο Αισχύλος (Πέρσες, Προμηθέας Δεσμώτης), ο Σοφοκλής (Τραχίνιαι), ο Ευριπίδης (Μήδεια, Ορέστης, Βάκχαι και Κύκλωψ) και ο Αριστοφάνης (Λυσιστράτη).
ΦΚ Φάρουλ Κονστάντσα

Ιστορία

Το 1949, δύο ομάδες της Κωνστάντζα, η Dezrobirea και η PCA, ενοποιήθηκαν για να δημιουργήσουν μια νέα ομάδα, τη Locomotiva PCA Constanţa, η οποία αγωνιζόταν στη δεύτερη κατηγορία της χώρας. Το 1954 προήχθηκε στο Πρωτάθλημα ποδοσφαίρου Ρουμανίας και το 1958 άλλαξε το όνομα της σε ΦΚ Φάρουλ Κονστάντσα. Καλύτερη θέση που έχει κατακτήσει στο Πρωτάθλημα ποδοσφαίρου Ρουμανίας είναι η 4η θέση. Έχει συμμετάσχει στα ημιτελικά του Βαλκανικού κυπέλλου.
Στάρι Λέντιντσι

Γεωγραφία

Παρά το γεγονός πως αποτελεί τμήμα του διαμερίσματος της Νότιας Μπάτσκα, το χωριό ευρίσκεται εντός της περιοχής της Συρμίας. Σε κοντινή απόσταση ευρίσκεται η Λίμνη του Λέντιντσι.

Ιστορία

Το Στάρι Λέντιντσι πιθανώς ιδρύθηκε κατά την διάρκεια του 13ου αιώνα. Εντός εγγράφου χρονολογούμενου από το 1372, ο τομέας του Λέντιντσι ορίζεται ως «σερβική περιοχή». Εντός εγγράφου χρονολογούμενου από το 1438, διευκρινίζεται πως το συγκεκριμένο έδαφος κατοικείται από «σχισματικούς» (Χριστιανούς Ορθόδοξους).
Σύμφωνα με την παράδοση, το Λέντιντσι αποτελούσε τμήμα των κτήσεων του Δεσπότη της Σερβίας, Γιοβάν Μπράνκοβιτς (1496-1502), ο οποίος και δώρησε το χωριό στο Μοναστήρι του Ράκοβατς. Οι Σέρβοι κάτοικοι του συγκεκριμένου τμήματος της Συρμίας αναφέρονται, επίσης, κατά την διάρκεια της εξεγέρσεως του Γκιόργκι Ντόσα, το 1514.
Υπό οθωμανική κυριαρχία, κατά την διάρκεια του 17ου αιώνα, ένας Τούρκος σπαχής, ο Μεχμέτ Αγάς, αναφέρεται ως κύριος του χωριού. Στα τέλη του 17ου αιώνα, το χωριό τέθηκε υπό την κυριαρχία των Αψβούργων. Αντιθέτως, το Λέντιντσι αναφέρεται εντός των φορολογικών εγγράφων παρά μόνον μετά το πρώτο μισό του 18ου αιώνα. Οι κάτοικοι της περιοχής αναφέρονταν, τότε, ως «ελεύθεροι Σέρβοι» (γερμανικά: Freie Ratzen), λόγω της τάσης τους προς την ανυπακοή.
Μετά το 1918, το χωριό αποτέλεσε τμήμα του Βασιλείου των Σέρβων, των Κροατών και των Σλοβένων, το οποίο, το 1929, μετονομάστηκε σε Βασίλειο της Γιουγκοσλαβίας. Κατά την διάρκεια του Β΄ Παγκοσμίου Πολέμου, το χωριό πυρπολήθηκε από τους Ναζί. Μετά τον πόλεμο, ανεγέρθηκε εκ νέου, όμως σε νέα τοποθεσία, πλησίον του Δούναβη. Το νέο αυτό χωριό, σήμερα, φέρει την ονομασία Νόβι Λέντιντσι, ή «Νέο Λέντιντσι». Ωστόσο, τμήμα του πληθυσμού επέστρεψε προκειμένου να εγκατασταθεί εντός του παλαιού χωριού, το οποίο ανεγέρθηκε εκ νέου. Το χωριό αυτό, σήμερα, φέρει την ονομασία Στάρι Λέντιντσι, ή «Παλαιό Λέντιντσι».

Τουρισμός

Εντός του εδάφους του χωριού ευρίσκονται αρκετά κατηγοριοποιημένα πολιτισμικά μνημεία: τα ερείπια της μεσαιωνικής εκκλησίας της Κλίσα, καθώς και ένα σύμπλεγμα τουρκικών κρηνών, η κατασκευή των οποίων ανάγεται στον 18ο αιώνα. Η Εκκλησία της Μετακομοιδής των Λειψάνων του Αγίου Νικολάου ανεγέρθηκε το 1829.
1907 Ρούντνεβα

Φυσικά χαρακτηριστικά

Τα κυρίως φυσικά χαρακτηριστικά της Ρούντνεβα είναι άγνωστα. Η Ρούντνεβα περιστρέφεται γύρω από τον εαυτό της πιθανώς μία φορά κάθε 44 ώρες.
Endemol

Ιστορία

Η Endemol ιδρύθηκε το 1994 από τη συγχώνευση των τηλεοπτικών επιχειρήσεων παραγωγής από τον Γιουπ φαν ντεν Έντε και τον Τζον ντε Μολ. Το όνομα προέρχεται από το συνδυασμό των επωνύμων τους. Η Endemol έχει ειδικευτεί στον διαμορφωμένο προγραμματισμό που μπορεί να προσαρμοστεί για διαφορετικές χώρες σε όλο τον κόσμο, καθώς και διαφορετικές πλατφόρμες μέσων μαζικής ενημέρωσης. Μια αξιοσημείωτη επιτυχία ήταν το ριάλιτι Big Brother, με εκδόσεις σε πολλές χώρες μετά την αρχική ολλανδική έκδοση.

Τηλεοπτικές Παραγωγές

Οι τηλεοπτικές παραγωγές της Endemol είναι οι εξής: The Fall, Peaky Blinders, Hell On Wheels, Benidorm, Ripper Street, Black Mirror, Bad Education, My Mad Fat Diary, Hot in Cleveland, Kirstie, Leverage, Home and Away, Death Comes to Pemberley, The Crimson Field, Ani Tore! EX και Star Academy. Η πιο γνωστή όλων, είναι η σειρά Big Brother.
Κεσάι Νότε

Βιογραφία

Γεννήθηκε στο Αϊλινγκλάπλαπ το 1950. Είναι μέλος του Ηνωμένου Δημοκρατικού Κόμματος και εξελέγη πρόεδρος το 2000 από το Κοινοβούλιο. Επανεξελέγη τον Ιανουάριο του 2004, με 20 ψήφους έναντι 9 για τον Τζάστιν ντεΜπραμ (Justin deBrum).
Στις 7 Ιανουαρίου του 2008 στην ψηφοφορία του Κοινοβουλίου για πρόεδρο ήρθε 2ος με 15 ψήφους και τον διαδέχθηκε στην προεδρία της χώρας ο Λιτόκουα Τομέινγκ, ο οποίος στην ίδια ψηφοφορία έλαβε 18 ψήφους.
Το 2016 στην βραχύβια κυβέρνηση του Κάστεν Νέμρα, ο Νότε έγινε υπουργός Εξωτερικών.
Γεώργιος Α΄ της Πομερανίας

Βιογραφία

Ήταν ο πρωτότοκος γιος τού Μπόγκισλαβ Ι΄ δούκα της Πομερανίας και της Άννας των Γιαγκελλόνων, κόρης τού Καζιμίρ Δ΄ της Πολωνίας. Έλαβε το όνομα τού αναδόχου του Γεωργίου των Βέττιν εκλέκτορα της Σαξονίας, συζύγου της θείας του Βαρβάρας των Γιαγκελλόνων. Ως νέος πέρασε τα έτη του στην Αυλή της Σαξονίας, όπου συνδέθηκε στενά με τον Γεώργιο. 
Συνέχισε την πολιτική τού πατέρα του και εργάστηκε για τον περιορισμό της δύναμης των αστών και των ευγενών. Ακολούθησε πολιτική περιορισμού της επικυριαρχίας τού Βρανδεμβούργου. Όταν ανέλαβε την εξουσία μαζί με τον αδελφό του Μπάρνιμ Θ΄, έδειξε ενδιαφέρον για τη Μεταρρύθμιση, αν και έμεινε Καθολικός. 
Ο πατέρας του τον είχε από νέο εισάγει στη διακυβέρνηση. Από το 1520 ήταν στην Αυλή τού Καρόλου Ε΄ της Γερμανίας και συμμετείχε στη Συνέλευση (αγγλ. Diet) στη Βορμς το 1521 και σε αυτήν της Νυρεμβέργης το 1523.